Diari Oficial de la Generalitat Valenciana


Sumari del DOGV 3818, del 21-08-2000 (2000/6134)

RESOLUCIÓ de 10 de juliol de 2000, de la Conselleria de Cultura i Educació, per la qual s'adjudiquen les ajudes per a la realització d'activitats culturals de foment del llibre i la lectura en biblioteques i agències de lectura públiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6134


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 de juliol de 2000, de la Conselleria de Cultura i Educació, per la qual s'adjudiquen les ajudes per a la realització d'activitats culturals de foment del llibre i la lectura en biblioteques i agències de lectura públiques de la Comunitat Valenciana. [2000/F6134]
  
Per l'Ordre de 21 de març de 2000, de la Conselleria de Cultura i Educació (DOGV núm. 3.734, de 19 d'abril), es convocà concurs públic per a la concessió d'ajudes per a la realització d'activitats culturals de foment del llibre i la lectura en biblioteques i agències de lectura públiques de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es reuní el Consell de Biblioteques de la Generalitat Valenciana previst en la base quarta de l'annex I de l'esmentada convocatòria, el qual ha elevat les propostes corresponents.
  
En virtut de les competències transferides a la Generalitat Valenciana en matèria de cultura pel Reial Decret 3.066/1983, de 13 d'octubre; d'acord amb l'article 2 del Decret 16/1995, d'11 de juliol, de la Presidència de la Generalitat Valenciana, i en virtut de les facultats delegades per l'Ordre del conseller de Cultura i Educació de 13 de març de 2000 (DOGV núm. 3.735, de 20 d'abril), he resolt:
  
Primer
  
Concedir a les entitats locals que es citen a continuació les ajudes econòmiques següents, en concepte de transferències corrents, que solament podran finançar les despeses derivades de la realització d'activitats culturals de foment del llibre i la lectura en biblioteques i agències de lectura públiques de la Comunitat Valenciana.
  
Segon
  
1. Denegar, per no haver subscrit el conveni segons els models aprovats pel Consell de la Generalitat Valenciana, de data 3 de juny i 9 de desembre de 1997, la sol·licitud presentada per:
  
Rótova.
  
2. Denegar, per no reunir els requisits previstos en la base tercera de l'annex I de l'ordre de convocatòria, la sol·licitud presentada per:
  
Almoradí.
  
3. Denegar, per no ajustar-se als objectius de l'ordre de la convocatòria, la sol·licitud presentada per:
  
Ribesalbes.
  
Tercer
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen tot seguit: a) el recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació; b) el recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 10 de juliol de 2000.- El director general del Llibre i Coordinació Bibliotecària: José Luis Villacañas Berlanga.